กรุงศรีจับเอสเอ็มอี ติด1ใน3ผู้นำตลาด
กรุงศรีรุกตลาดเอสเอ็มอี ชูกลยุทธ์เข้าถึงทุกพื้นที่ ขอเวลา 5 ปี ติด 1 ใน 3 ผู้นำ
1 มิ.ย. 2555

กรุงศรีรุกตลาดเอสเอ็มอี ชูกลยุทธ์เข้าถึงทุกพื้นที่ ขอเวลา 5 ปี ติด 1 ใน 3 ผู้นำ
นายสยาม ประสิทธิศิริกุล ประธานคณะเจ้าหน้าที่ด้านลูกค้าธุรกิจเอสเอ็มอี ธนาคารกรุงศรีอยุธยา เปิดเผยว่า ธนาคารมั่นใจว่าจะสามารถติด 1 ใน 3 ของผู้นำด้านธุรกิจเอสเอ็มอีได้ภายในเวลา 5 ปี โดยใช้กลยุทธ์เดินหน้าขยายฐานการตลาดไปยังกลุ่มลูกค้ารายใหม่ และเพิ่มเป็นสัดส่วนเป็น 60% ลูกค้าปัจจุบัน 40% ขณะที่ยอดสินเชื่อจะเติบโตขึ้น 16% หรือมีมูลค่า 1.81 แสนล้านบาท
ทั้งนี้ ตั้งแต่ต้นปีที่ผ่านมาธนาคารได้เพิ่มศูนย์ธุรกิจเอสเอ็มอีอย่างต่อเนื่อง โดยปัจจุบันมีอยู่ 44 ศูนย์ธุรกิจ กระจายอยู่ตามหัวเมืองต่างๆ ทั่วประเทศ เพื่อทำหน้าที่ให้ข้อมูลและคำปรึกษาทางธุรกิจแก่ผู้ประกอบการได้อย่างทั่วถึง นอกเหนือจากบริการผ่านสาขาของธนาคารทั่วประเทศ 600 สาขา
สำหรับกลยุทธ์ในช่วงครึ่งปีหลัง จะเสริมสร้างความสามารถในการแข่งขันทางธุรกิจแก่ผู้ประกอบการเอสเอ็มอี เพื่อเตรียมพร้อมรับมือกับความเปลี่ยนแปลงและความท้าทายใหม่ของการก้าวเข้าสู่ประชาคมอาเซียนในปี 2558 ผ่านกิจกรรมสัมมนาตามภูมิภาค